വിജയ് ധോണി കൂടിക്കാഴ്ച ആഘോഷമാക്കി ആരാധകര് ദളപതി വിജയ്ക്കൊപ്പമുള്ള എം.എസ്. ധോണിയുടെ ചിത്രം സമൂഹമാദ്ധ്യമങ്ങളില് ശ്രദ്ധേയമാവുന്നു. ചെന്നൈയിലെ ഗോകുലം സ്റ്റുഡിയോയിലാണ് ഇരുവരും കണ്ടുമുട്ടിയത്. പുതിയ ചിത്രമായ ബീസ്റ്റിന്റെ ചിത്രീകരണത്തിന് എത്തിയതാണ് വിജയ്. ഗോകുലം സ്റ്റുഡിയോയില് ഒരു പരസ്യ ചിത്രീകരണത്തിന് എത്തിയതാണ് ധോണി. വിജയ്യുടെ കാരവാനില് വച്ചാണ് ഇരുവരും സംസാരിച്ചത്. തലയും ദളപതിയും ഒരുമിച്ചുള്ള ചിത്രങ്ങള് സമൂഹമാധ്യമത്തില് ആഘോഷമാക്കുകയാണ് ആരാധകര്. ഐ.പി.എല്ലിന്റെ തയ്യാറെടുപ്പുകള്ക്കായി കുറച്ചുദിവസം മുന്പാണ് ധോണി ചെന്നൈയില് എത്തിയത്. ചെന്നൈ സൂപ്പര് കിംഗ്സിന്റെ ക്യാപ്ടനായശേഷം തമിഴ്നാട്ടില് എം.എസ്. ധോണിക്ക് ആരാധകര് കൂടിയിരുന്നു. സെപ്തംബറില് യു.എ.ഇയിലാണ് ഐ.പി.എല്. 2008 ല് ചെന്നൈ സൂപ്പര് കിംഗ്സിന്റെ ബ്രാന്ഡ് അംബാസിഡറായിരുന്നു വിജയ്.